stanford-oval/wikipedia huggingface dataset:
Rakkautensa uhri

| Rakkautensa uhri |
| --- | --- |
Ohjaaja:  Kalle Rouni Martin Söderhjelm
Käsikirjoittaja:  Erik Dahlberg
Tuottaja:  Kurt Jäger
Säveltäjä:  Väinö Haapalainen
Kuvaaja:  Erik Blomberg Kurt Jäger
Leikkaaja:  Helge Miettunen Auvo Mustonen
Lavastaja:  Martti Tuukka Birger Hahl Elo Kuosmanen
Pääosat:  Laila Rihte Eeva Savonen Leo Lähteenmäki Onni Korhe
Valmistustiedot
Valmistusmaa:  Suomi
Tuotantoyhtiö:  Jäger Filmi Oy
Ensi-ilta:  1945
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Rakkautensa uhri on Kalle Rounin ja Martin Söderhjelmin ohjaama yhteiskunnallinen elokuva vuodelta 1945. Se perustuu Erik Dahlbergin käsikirjoitukseen. Elokuva ei ole säilynyt.
Elokuvan ensi-ilta oli 11. helmikuuta 1945 Helsingissä Savoyssa ja Tuulensuussa. Levityskopioita arvioidaan olleen viisi, mutta tiettävästi yhtään ei ole säilynyt, kuten ei myöskään negatiiveja, eikä Kavin arkistossa ole myöskään käsikirjoitusta. Huonosti menestynyt elokuva oli tuotantoyhtiön viimeinen, vaikka julkaistuissa suunnitelmissa oli kaksi elokuvaa.
Elokuva on valistuselokuva, jonka aiheena oli vapaista suhteista aiheutuva sukupuolitautitartunnan vaara. Se oli vuosina 1945–1947 valmistuneista ”kuppafilmeiksi” sanotuista elokuvista ensimmäinen. Elokuvantekoa aloitettaessa ohjaajana oli Kalle Rouni, mutta Jäger otti pian hänen tilalleen kirjailija Martin Söderhjelmin, eikä Rounia mainita käsiohjelmassa. Samoin kuvaajia ehti olla ainakin kolme. Elokuvan valmistumisella tuli kiire, ja viimeisiä kopioita tehtiin vielä, kun esitys oli alkanut, ja ääni oli väärinpäin. Tarkastamo leikkasi tanssikohtauksesta pois 60 metriä eli parin minuutin verran.
Tarinassa kolme nuorta, Helka, Marja ja Toini aloittavat sairaanhoito-opiskelun. He ovat taustaltaan erilaisia, ja kaikista ei ole sairaanhoitajiksi. Toini erotetaan, Marja saa kupan, Helkalla on vaikeuksia sopeutua sääntöihin.
Arviot

Aikalaisarvioita  oli vähän eikä kovin kehuvia. Jäger-filmi sai kiitosta rohkeudesta elokuvan laskemisessa markkinoille, mutta esimerkiksi A-L. S. (Uusi Suomi) piti sitä ”alkeellisimpana, mitä voi ajatella”. Paula Talaskivi (Helsingin Sanomat) oli samalla kannalla ja huomautti vielä teknisistä puutteista: kuva on sumea, ääni katkeaa. Teknisestä ala-arvoisuudesta huomautti myös Toini Aaltonen (Suomen Sosialidemokraatti). Aaltosen mukaan elokuva on puolivillainen ja naiivi, ja hän huomauttaa: ”Pitkät suutelukohtaukset, joissa ilmeisesti kasvatustarkoituksessa (!) esitetään ainakin kaksikymmentä eri suutelutapaa, saavat yleisön lopuksi nauramaan.” Hans Kutter (Hufvudstadsbladet) kirjoittaa ohjaajasta, suomenruotsalaisesta kirjailijasta Martin Söderhjelmistä: ”hän on edelleen merkittävämpi kaunokirjailijana kuin elokuvamiehenä” ja ihmettelee minne Blomberg on piilottanut lahjansa. Poikkeus kriitikoista on Leo Schulgin (Ilta-Sanomat), jonka mielestä ”elokuva on valmistettu poikkeuksellisen luistavasti ja tasaisesti. - - Aihe on valittu ja toteutettu rohkeasti”. Myös näyttelijät saavat häneltä runsaat kiitokset.
Näyttelijät

| 0 | 1 | 2 |
| --- | --- | --- |
|  Laila Rihte  | … |  Marja, nuori sairaanhoito-oppilas   |
|  Eeva Savonen  | … |  Helka, Marjan kurssitoveri   |
|  Leo Lähteenmäki  | … |  Valter Vierola, Marjan ihailija   |
|  Onni Korhe  | … |  Reino, Helkan lapsuudenystävä   |
|  Aku Korhonen  | … |  professori Thorén, sairaalan ylilääkäri   |
|  Elsa Rantalainen  | … |  sairaalan ylihoitajatar   |
|  Maikki Hako  | … |  oppilaskodin johtajatar   |
|  Varma Lahtinen  | … |  ”Lokki”, oppilaskodin hoitajatar   |
|  Sylva Rossi  | … |  Toini, kurssitoveri oppilaskodissa   |
|  Artturi Laakso  | … |  ”tohtori” Hailio   |
|  Matti Aulos  | … |  komisario   |
|  Leo Kuosmanen  | … |  poika kapakassa   |
Rogan josh

Rogan joshia
Rogan josh on kashmirilainen mausteinen lammasruoka. Pataruoka koostuu lampaan lisäksi jogurttiin pohjautuvasta currystä, jossa voi olla esimerkiksi tomaattia ja valkosipuliakin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Rogen-moreeni

Ruotsalainen Rogen-järvi pohjoisesta päin. Järvellä olevat metsäiset harjut ovat jäätikön synnyttämiä niin sanottuja Rogen-moreeneja niille tyypillisessä ympäristössä.
Rogen-moreeni on jääkauden aikaista eräänlaista kumpumoreenia. Ne sijaitsevat pääosin poikittain mannerjään liikesuuntaan nähden. Muodoltaan Rogen-moreenit ovat epäsäännöllisiä selänteitä.
Rogen-moreenien koostumus on yleensä pohjamoreenia tai soramoreenia. Ne ovat muodostuneet samaan aikaan drumliinien kanssa mannerjään alla 12 000–11 000 vuotta sitten noin 200–700 kilometriä jäänreunan sisäpuolella.
Suomessa Rogen-moreenia esiintyy esimerkiksi Valassaarilla, Mikkelinsaarilla ja Köklotissa.
Rakkautta ennen aamua

| Rakkautta ennen aamua> Before Sunrise |
| --- | --- |

Ohjaaja:  Richard Linklater
Käsikirjoittaja:   Richard Linklater  Kim Krizan 
Tuottaja:  Anne Walker-McBay
Säveltäjä:  Fred Frith
Kuvaaja:  Lee Daniel
Leikkaaja:   Sandra Adair  Sheri Galloway 
Pääosat:   Ethan Hawke  Julie Delpy 
Valmistustiedot
Valmistusmaa:   Sveitsi  Yhdysvallat  Itävalta 
Tuotantoyhtiö:   Castle Rock Entertainment  Detour Filmproduction 
Levittäjä:  Columbia Pictures
Ensi-ilta:  1995
Kesto:  105 minuuttia
Alkuperäiskieli:  englanti
Seuraaja:  Rakkautta ennen auringonlaskua
Aiheesta muualla
IMDb 
Elonet
AllMovie
Infobox OKNimi-testi OK: 
Rakkautta ennen aamua (Before Sunrise) on vuonna 1995 ensi-iltansa saanut yhdysvaltalainen elokuva, jonka on ohjannut Richard Linklater. Hän on myös käsikirjoittanut sen yhdessä Kim Krizanin kanssa.
Rakkautta ennen aamua on pienen budjetin elokuva, jonka tarinaa kannattelee kahden ihmisen vuoropuhelu. Tapahtumien näyttämönä toimii pääasiassa romanttinen Wien. Elokuva on saanut kiitosta sekä kriitikoilta että katsojilta. Kriitikko James Berardinelli on kirjoittanut sen olevan kaikkien aikojen paras romanttinen elokuva. Elokuvan on myös sanottu kertovan jokaisen Interrail-matkaajan haaveesta.
Idea elokuvaan tuli alun perin ohjaaja Linklaterilta, joka jakoi samankaltaisen kokemuksen erään naisen kanssa. He viettivät kokonaisen yön jutellen ja kuljeksien Philadelphian katuja.
Elokuva sai kaksi jatko-osaa Rakkautta ennen auringonlaskua (2004) ja Rakkautta ennen keskiyötä (2013).
Juoni

Amerikkalainen Jesse (Ethan Hawke) ja ranskalainen Celine (Julie Delpy) tapaavat toisensa junassa sattumalta. Celine on matkalla kotikaupunkiinsa Pariisiin, kun taas Jessen kohteena häämöttää Wien, joka on hänen Euroopan-matkansa päätepysäkki. Yksi asia johtaa toiseen ja pian Celine ja Jesse kulkevat yhdessä Wienin tunnelmallisia katuja. He ovat päättäneet viettää kahdestaan illan ja yön ennen Jessen paluulennon lähtöä. Nuoret kokevat suuria tunteita ja löytävät toisistaan sielunkumppanit, mutta taustalla viipyy huoli ajan rajallisuudesta.
Näyttelijät

| 0 | 1 | 2 |
| --- | --- | --- |
|  Ethan Hawke  | … |  Jesse   |
|  Julie Delpy  | … |  Céline   |
|  Andrea Eckert  | … |  Vaimo junassa   |
|  Hanno Pöschl  | … |  Aviomies junassa   |
|  Erni Mangold  | … |  Kädestäennustaja   |
|  Dominic Castell  | … |  Katurunoilija   |
Lähde:
Aiheesta muualla

Before Sunrise (1995) – Good Night Vienna The Movie Scene. Viitattu 12.7.2022. (englanniksi)
Before Sunrise, (1995) Extraordinary Movies. Viitattu 12.7.2022. (englanniksi)
Raw Deal

Raw Deal voi tarkoittaa muun muassa seuraavia:
Raw Deal, Anthony Mannin ohjaama  elokuva vuodelta 1948
Raw Deal – Dynamiittijengi (Raw Deal), Russel Haggin ohjaama elokuva vuodelta 1977
Raaka keikka (Raw Deal), John Irvinin ohjaama elokuva vuodelta 1986
Raw Deal, Gringos Locos -yhtyeen albumi vuodelta 1991
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raw Deal”, voi hakea sivunnimihaulla, laajalla sivunnimihaulla tai tekstihaulla.
Riitta Pollari

Riitta Pollari (6. kesäkuuta 1962 Helsinki) on sisältö- ja viestintätoimisto Era Content Oy:n perustajaosakas. Era perustettiin vuonna 2014.
Pollari on työskennellyt aiemmin toimittajana muun muassa Annassa, Kotiliedessä ja Kodin Kuvalehdessä sekä tiedottajana Kehitysvammaliitossa. Toimituspäällikkönä hän on työskennellyt Pirkassa ja Me Naiset -lehdessä. Me Naisten päätoimittajaksi hänet nimitettiin vuonna 2006, Sanoma Magazines Finlandin 25 aikakauslehden sisältöjohtajaksi vuonna 2011 ja lokakuussa 2011 kustantajaksi.
Riitta Pollari on ollut Julkisen sanan neuvoston jäsen vuosina 2011–2013 ja Suomen UNICEFin hallituksen jäsen vuosina 2012–2018. Hänet on palkittu mm. Journalistiliiton Sananvapauden miekalla vuonna 2002  ja parhaana pääkirjoituksen tekijänä Aikakauslehtiliiton Aikakauslehtikilpailussa vuonna 2008 .
Riitta Prusti

Riitta Anneli Prusti (o.s. Eveli)  (s. 10. syyskuuta 1941 Vaasa) on suomalainen entinen ammattiyhdistysjohtaja ja sosialidemokraattien kansanedustaja. Prusti nousi ensimmäisenä naisena palkansaajajärjestöjen keskusliiton puheenjohtajaksi hänen tultuaan valituksi Toimihenkilö- ja virkamiesjärjestöjen keskusliiton puheenjohtajaksi toukokuussa 1992, mutta Prustin puheenjohtajakausi jäi lyhyeksi TVK:n tehtyä konkurssin syyskuussa 1992.
Prustin vanhemmat olivat työmies Kaarlo Johannes Eveli ja siivooja Kerttu Maria Kultti. Hän työskenteli Osuusliike Vaasanseudun puhelunvälittäjänä 1957–1967 ja Etelä-Pohjanmaan Voima Oy:n kustannuslaskijana 1969–1979. Tämän jälkeen Prusti toimi ammattiyhdistysliikkeessä Suomen teollisuustoimihenkilöiden liiton puheenjohtajana 1979–1984 sekä Toimihenkilö- ja virkamiesjärjestöjen keskusliiton TVK:n 2. puheenjohtajana 1984–1992 ja puheenjohtajana 1992.
Pian sen jälkeen kun Prusti oli toukokuussa 1992 valittu TVK:n puheenjohtajaksi teki TVK:n ja muutamien sen jäsenliittojen omistama sijoitusyhtiö Vendito Oy konkurssin 24. elokuuta 1992 sen jälkeen kun TVK:n eräät suuret jäsenliitot eivät olleet halukkaita sijoittamaan 60–90 miljoonan markan panosta yhtiön osakepääoman korotukseen. Vendito ja sen tytäryhtiö TVK-Invest Oy olivat joutuneet vaikeuksiin epäonnistuneen osake- ja kiinteistösijoitustoiminnan vuoksi ja TVK oli taannut Venditon lainoja 60 miljoonan markan edestä. Venditon joutuminen selvitystilaan johti siihen että myös keskusjärjestö TVK haettiin konkurssin 2. syyskuuta 1992 kun TVK:n terveydenhuoltoalan jäsenliitot Tehy ja SuPer (Suomen Perushoitajaliitto) eivät suostuneet päävelkojapankin SKOP:n esittämiin laina- ja omaisuusjärjestelyihin. TVK:n velat ja vastuut olivat konkurssihetkellä yhteensä 110 miljoonaa markkaa ja sen omaisuuden kirjanpitoarvo oli 61 miljoonaa markkaa; todellinen omaisuuden arvo oli kuitenkin pienempi.
Konkurssin jälkeen TVK:n jäsenliitot siirtyivät pääosin STTK:n leiriin sen jälkeen kun valtakunnansovittelija Jorma Reinin ajama hanke uudesta toimihenkilöiden keskusjärjestöstä oli kariutunut keväällä 1993; vain muutama liitto siirtyi SAK:n jäsenliitoksi. Prustille järjestön taloussotkut tulivat hänen oman ilmoituksensa mukaan yllätyksenä; hän sai tietää niistä vasta kesäkuussa 1992 tilintarkastajilta. Prusti julkaisi näistä kokemuksistaan Kiirastuli-nimisen kirjan vuonna 1994.
Prusti oli SDP:n kansanedustajana 1995–2003 edustaen Uudenmaan läänin vaalipiiriä. Hän oli eduskunnan perustuslakivaliokunnan varapuheenjohtaja 1999–2003. Prusti toimi SDP:n puoluetoimikunnan varajäsenenä 1981–1984 ja puolueneuvoston 1. varapuheenjohtajana 1984–1987. Hän oli presidentin valitsijamies vuoden 1982 presidentinvaaleissa.
Raw Air

Raw Air on 10 päivän mäkihyppyturnaus neljässä eri Norjan hyppyrimäessä. Arne Åbråtenin perustama turnaus on järjestetty osana mäkihypyn maailmancupia vuodesta 2017.
Kilpailussa on yhteensä 100 000 euroa palkintorahaa kolmelle parhaalle kilpailijalle: 60 000 euroa voittajalle, toiselle 30 000 euroa ja kolmanneksi tulleelle 10 000 euroa.
Turnaus järjestetään neljässä eri hyppyrimäessä: Oslo (Holmenkollbakken), Lillehammer (Lysgårdsbakken), Trondheim (Granåsen) ja Vikersund (Vikersundbakken).
Kilpailu kestää kymmenen päivää, 10 tapahtumaa ilman välipäiviä, yhteensä 16 kierrosta, mukaan laskien karsinta- ja joukkuemäen kierrokset.
Ratarahti

Ratarahti Oy on suomalainen yksityinen rautatieyhtiö, joka aloitti toimintansa vuonna 2013. Yritys toimii Kaakkois-Suomessa. Yrityksen perustaminen ja liikennöinti perustuvat tavaraliikenteen avautumiseen kilpailulle. Yrityksellä on 13 veturiakenen mukaan?. Yrityksen on tarkoitus ryhtyä kilpailemaan kilpailulle avautuvassa Venäjän yhdysliikenteessä.
Rautateiden tavaraliikenne avautui kilpailulle vuonna 2007. Ratarahti oli ensimmäinen luvat saanut yksityinen rautatieyhtiö Suomessa. Ratarahti jätti toimilupahakemuksen maaliskuussa 2012. Liikenne- ja viestintäministeriö myönsi luvan 15. toukokuuta 2012 ja se tuli voimaan 1. elokuuta 2012.
Aiheesta muualla

YLE: VR:n monopoli Venäjän yhdysliikenteessä purkautuu – kilpailu avautuu tavara- ja matkustajaliikenteelle
Riitta Rautoma

| Riitta Rautoma> Riitta Kristiina Rautoma.Henkilötiedot |
| --- | --- |
Koko nimi:  Riitta Kristiina Partanen
Syntynyt: 13. kesäkuuta 1944 Turku, Suomi
Kuollut: 31. maaliskuuta 1994 (49 vuotta) Helsinki, Suomi
Kansalaisuus:  suomalainen
Ammatti:  elokuvaohjaaja ja käsikirjoittaja
Puoliso:  Heikki Partanen
Ohjaaja
Palkinnot
 Parhaan ohjauksen Jussi (1977)  Parhaan tuottajan Jussi (1982)  Lastenkulttuurin valtionpalkinto (1984) 
Aiheesta muualla
IMDb 
Elonet
Riitta Kristiina Rautoma (oik. Partanen, 13. kesäkuuta 1944 Turku – 31. maaliskuuta 1994 Helsinki) oli suomalainen elokuvantekijä. Yhdessä aviomiehensä Heikki Partasen kanssa Rautoma teki animaatio- ja lastenelokuvia, pitkät näytelmäelokuvat Antti Puuhaara (1976) ja Pessi ja Illusia (1983), pitkän dokumenttielokuvan Ramses ja unet (1982) sekä lyhytelokuvan Kukunor (1988).
Rautoman dokumenttielokuva Fustatin lapsia palkittiin sarjansa parhaana Leipzigin elokuvajuhlilla 1986. Vuonna 1977 Rautoma palkittiin yhdessä Heikki Partasen ja Katariina Lahden kanssa Jussilla parhaasta ohjauksesta elokuvassa Antti Puuhaara.
Parhaan tuottajan Jussi-palkinnon Rautoma ja Partanen saivat vuonna 1982 elokuvasta Ramses ja unet..
Vuonna 1984 Rautoma ja Partanen saivat lastenkulttuurin valtionpalkinnon.
Ratapölkkysieni

| Ratapölkkysieni |
| --- | --- |

Uhanalaisuusluokitus
 
Suomessa::  Elinvoimainen
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Lahko::  Gloeophyllales
Heimo::  Gloeophyllaceae
Suku::  Ratapölkkysienet Neolentinus
Laji::  lepideus
Kaksiosainen nimi
 Neolentinus lepideus  (Fr.) Redhead & Ginns 
Katso myös
   Ratapölkkysieni Commonsissa 
Infobox OKNimi-testi OK: 
Ratapölkkysieni (Neolentinus lepideus) on ratapölkkysienten sukuun kuuluva sienilaji. Se kasvaa nimensä mukaisesti usein kreosootilla kyllästetyllä ratapölkyllä, mutta se voi kasvaa myös kannosta. Lakki on 5–15 senttimetriä leveä. Sienen yläpinta on vaalea tai kellanruskea ja siinä on ruskehtavia suomuja. Jalka on melko lyhyt, 3–10 senttimetriä pitkä ja valkoinen. Siinä on vaaleanruskeita suomuja. Malto on valkoista ja sitkeää. Heltat ovat johteisia ja valkoisia. Haju on voimakas.
Ratapölkkysieni on syötävä, mutta ainoastaan luonnonpuusta kerätyt sienet ovat syötäviä, sillä ratapölkyillä kasvavissa sienissä voi olla myrkyllisiä kyllästysaineita, kuten kreosoottia. Ratapölkkysieni kasvaa havumetsissä, hakkuuaukeilla, joutomailla ja ratapölkyillä avoimilla paikoilla kannoissa ja puussa. Kasvuaika on kesäkuusta syyskuuhun. Laji on luokiteltu Suomessa elinvoimaiseksi.
Ratapölkkysieni muistuttaa rengasvinokasta, joka kasvaa lehtipuiden rungoilla.
Aiheesta muualla

Laji.fi: Ratapölkkysieni (Neolentinus lepideus)
Romanichthyini

| Romanichthyini |
| --- | --- |
 Simppukiiski (Romanichthys valsanicola)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Ahvenet Percidae
Alaheimo::  Luciopercinae
Tribus::  Romanichthyini  Dumitrescu, Bănărescu & Stoica, 1957
Infobox OKNimi-testi OK: 
Romanichthyini on toinen ahventen (Percidae) kalaheimon Luciopercinae-alaheimon kahdesta tribuksesta. Siihen kuuluvat seuraavat kaksi sukua:
Zingel
Romanichthys
Rhode Island School of Design

| Rhode Island School of Design |
| --- | --- |

Perustettu:  1877
Tyyppi:  Yksityinen
Opiskelijoita:  2 282
Jatko-opiskelijoita:  399
Sijainti:  Providence, Rhode Island  Yhdysvallat
Sivusto:  http://www.risd.edu/
Rhode Island School of Design (lyh. RISD, [ˈɹɪzdi/]) on yksityinen taidekorkeakoulu Providencessa, Rhode Islandin osavaltiossa, Yhdysvalloissa. Se on perustettu vuonna 1877 ja siellä opiskelee nykyisin noin 2 300 opiskelijaa. Korkeakoulu harjoittaa tiivistä yhteistyötä Brown Universityn kanssa. Se on AICAD-järjestön (Association of Independent Colleges of Art and Design) jäsen.
Aiheesta muualla

Viralliset sivut
Rhode Island School of Design Museum (Arkistoitu – Internet Archive)
Roebuck

Roebuck voi tarkoittaa ainakin seuraavia:
Henkilöitä

Alvah Curtis Roebuck (1864–1948), yhdysvaltalainen liikemies, yksi Sears, Roebuck and Company -tavarataloketjun perustajista
Daniel Roebuck (s. 1963), yhdysvaltalainen näyttelijä, käsikirjoittaja ja ohjaaja
Ellie Roebuck (s. 1999), brittiläinen jalkapallomaalivahti
Gene Roebuck (s. 1947), yhdysvaltalainen urheiluvalmentaja
John Roebuck (1718–1794), brittiläinen lääkäri, keksijä ja teollisuusmies
John Arthur Roebuck (1802–1879), brittiläinen poliitikko
Joseph Roebuck (s. 1985), brittiläinen uimari
Nigel Roebuck (s. 1946), brittiläinen moottoriurheilualan journalisti
Peter Roebuck (1956–2011), brittiläis-australialainen kriketinpelaaja ja journalisti
Roy Roebuck (s. 1929), brittiläinen journalisti ja poliitikko
Thomas Roebuck (1781–1819), brittiläinen orientalisti ja kirjailija
John Arthur Roebuck Rudge (1839–1903), brittiläinen keksijä
Muita

Roebuck, paikkakunta Spartanburgin piirikunnassa Etelä-Carolinassa Yhdysvalloissa
HMS Roebuck, useita Kuninkaallisen laivaston aluksia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roebuck”, voi hakea sivunnimihaulla, laajalla sivunnimihaulla tai tekstihaulla.
Riku Tuomola

| Riku Tuomola> Henkilötiedot |
| --- | --- |
Syntynyt: 25. marraskuuta 2002 (ikä 21) Forssa, Suomi
Kansalaisuus:   Suomi
Jääkiekkoilija
Lempinimi:  Riffa
Pelipaikka:  puolustaja
Maila:  vasen
Pituus:  180 cm
Paino:  82 kg
Seura
Seura:  Jokerit
Sarja:  Mestis
Pelinumero:  52
Pelaajaura
Pääsarjaura:  2021–
Aik. seurat:  FPS (Mestis) KooKoo (SML) Ilves (SML) Ketterä (Mestis)
Riku Tuomola (s. 25. marraskuuta 2002 Forssa) on suomalainen jääkiekkopuolustaja, joka pelaa Mestis-joukkue Jokereissa.
Roel Reiné

| Roel Reiné> Henkilötiedot |
| --- | --- |
Syntynyt: 1969 (ikä 54–55) Eindhoven
Kansalaisuus:  Alankomaat
Ammatti:  televisio- ja elokuvaohjaaja
Aiheesta muualla
Viralliset kotisivut
IMDb 
Elonet
Roel Reiné (s. 1969 Eindhoven) on alankomaalainen televisio- ja elokuvaohjaaja, joka työskentelee Los Angelesissa.
Uransa alulla Reiné ohjasi synnyinmaassaan televisiosarjoja kuten Wie is de Mol ja SamSam. Vuonna 1999 hänen elokuvansa Palkkana kuolema sai alankomaalaisen Gouden Kalf -palkinnon, ja pian sen jälkeen hän muutti maanmiehensä Paul Verhoevenin kehotuksesta Yhdysvaltoihin. Siellä Reiné pyrki tarttumaan kaikkiin työtilaisuuksiin suuremmin valikoimatta, jotta voisi kokemuksen kautta kehittyä ohjaajana.
Filmografia

Palkkana kuolema (The Delivery, 1999)
Adrenaline (2003)
Deadwater (2007)
The Marker (Pistol Whipped, 2008)
The Marine 2 (2009)
Aiheesta muualla

Roel Reiné Internet Movie Databasessa. (englanniksi)
Roel Reiné Elonetissä.
Roel Reinén kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Roel Reiné
Käännös suomeksi
Rene Rinnekangas

Rene Rinnekangas (s. 25. syyskuuta 1999 Iisalmi) on suomalainen lumilautailija.
Lumilautailun maailmancupissa Rinnekangas kilpaili ensimmäisen kerran Mammothissa tammikuussa 2016 sijoittuen siellä slopestylessa 25:nneksi ja halfpipessa 26:nneksi. Helmikuussa 2017 hän sijoittui samassa paikassa slopestylessa viidenneksi. Ensimmäisen palkintokorokesijoituksensa Rinnekangas saavutti maailmancupissa lokakuussa 2021 Churissa oltuaan big airissa kolmas. Hän sijoittui slopestylessa toiseksi X Games -kilpailussa tammikuussa 2019.
Vuoden 2016 nuorten talviolympialaisissa Kvitfjellissä Rinnekangas saavutti pronssia slopestylessa. Sierra Nevadan MM-kilpailuissa 2017 hän oli slopestylessa 14:s ja big airissa 54:s. Aspenin MM-kilpailuissa 2021 Rinnekangas saavutti slopestylessa pronssia. Suomen-mestaruuskilpailuissa hän on saavuttanut yhden mitalin; hopeaa slopestylessa 2016.
Rinnekangas valittiin Suomen joukkueeseen Pyeongchangin olympialaisiin 2018, missä hän kilpaili slopestylessa ja big airissa. Rinnekangas loukkaantui slopestylen karsinnassa ja joutui laskemaan big air -kilpailussa käsi lastoitettuna.
Robert Frank

Robert Frank (9. marraskuuta 1924 Zürich, Sveitsi – 9. syyskuuta 2019 Inverness, Kanada) oli sveitsiläissyntyinen, Yhdysvalloissa uransa luonut valokuvaaja ja elokuvaohjaaja. Hänet tunnetaan parhaiten valokuvakirjastaan The Americans (1958). Hänen ohjaamiaan elokuvia ovat muun muassa beat-elokuva Pull My Daisy (1958) ja Rolling Stones -kiertuedokumentti Cocksucker Blues (1972), joista jälkimmäinen on tullut pahamaineiseksi Mick Jaggerin yritettyä oikeusteitse estää elokuvan esittämisen.
Vuonna 1996 Frankille myönnettiin kansainvälinen Hasselblad-palkinto.
Aiheesta muualla

Robert Frank Internet Movie Databasessa. (englanniksi)
http://www.yale.edu/amstud/r66/fr1.html
http://www.lib.berkeley.edu/MRC/avantbib.html#frank
http://www-rohan.sdsu.edu/dept/english/textmex/RobertFrank/frankworking.html (Arkistoitu – Internet Archive)
http://jnocook.net/frank/frank.htm
http://www.tamperefilmfestival.fi/2001/fin/beat.shtml
Robert Frankin muistokirjoitus Helsingin Sanomissa
Risto Reipas

Risto Reipas (engl. Christopher Robin) on kuvitteellinen ihmishahmo kirjailija A. A. Milnen Nalle Puh -kirjoissa. Hän on Nalle Puhin omistaja. Hän on noin 8-vuotias poika, jolla on ruskea tukka. Risto Reipas asuu Puolen hehtaarin metsässä ja käy koulua päivisin. Hän myös yleensä korjaa Nalle Puhin ja ystävien väärinkäsitykset. Hän näyttäisi ainakin yleensä olevan Pöllöäkin älykkäämpi.
Risto Reippaan hahmo perustuu A. A. Milnen oman poikaan Christopher Robin Milneen.
Robert Franz

Robert Franz
Robert Franz (28. kesäkuuta 1815 – 24. lokakuuta 1892) oli saksalainen säveltäjä.
Franz syntyi Hallessa ja muutti Dessauhun opiskelemaan urkujensoittoa. Hän tuli tunnetuksi yksinlauluistaan, liedeistään, joita hän julkaisi ensimmäisen kokoelman vuonna 1843. Säveltäjä alkoi jo alle kolmikymppisenä kärsiä asteittaisesta kuuroutumisesta. Lopulta laulukokoelmia ilmestyi viitisenkymmentä lisää.
Franz kuoli Dessaussa 77-vuotiaana. Lähes koko hänen tuotantonsa koostuu yksinlaulumusiikista.
Aiheesta muualla

Vapaasti käytettävissä olevia Franzin partituureja Mutopia Project
Riku Tiainen

| Riku Tiainen> Henkilötiedot |
| --- | --- |
Syntynyt: 18. elokuuta 1995 (ikä 29) Jyväskylä, Suomi
Kansalaisuus:   Suomi
Jääkiekkoilija
Lempinimi:  Ritse
Pelipaikka:  oikea laitahyökkääjä
Maila:  vasen
Pituus:  194 cm
Paino:  84 kg
Seura
Seura:  KH Torun
Sarja:  Polska Hokej Liga
Pelaajaura
Pääsarjaura:  2017–
Aik. seurat:  JYP-Akatemia (Mestis) D-Kiekko (S-S) KeuPa HT (Mestis) JYP (SML) Kiekko-Vantaa (Mestis) Fehérvári Titánok (EL) HK Martin (Slovakia2) Hannover Indians (Oberliga)
Riku Tiainen (s. 18. elokuuta 1995 Jyväskylä) on suomalainen jääkiekkoilija, joka pelaa Puolan korkeimmalla sarjatasolla Polska Hokej Ligan KH Torunissa. Hän on pelipaikaltaan oikea laitahyökkääjä.